kasenengan dolan menyang alas. Saben dolan ora keri gamane kang awujut panah. Saben dina saba alas ora ngetung adoh cedhake saka omahe, lan ora ngetung awan utawa bengi. Lakune ijen tanpa kanca, nasak alas munggah mudhun jurang ora weah sing dikarepake mung seneng atine ora ngrusugi tanggane lan kancane, sarta ora ngruska lingkungan. Yen ora kepepet ora bakal mateni kewan alas. Menawa lakune diganggu gawe, panahe lumepas ngenane kewan sing gawe ganggu lakune. Nom-noman mau jenege Arya Damar. Isih jaka durung duwe bojo, mula lumrah yen arang banget ana ngomah. Mulih mung saprelu tilik omah lan resik-resik sawetara, yen wus rampung banjur lunga menyang alas maneh. Kaya ngono lelakone Arya Damar. Nganti kanca-kancane wis padha duwe bojo kabeh.